b'\n_START_ARTICLE_\nLiutprand Cremonalainen\n_START_PARAGRAPH_\nLiutprand Cremonalainen tunnettu my\xc3\xb6s nimill\xc3\xa4 Liutprando, Liuprand, Lioutio, Liucius, Liuzo, sek\xc3\xa4 Lioutsios (noin 920 \xe2\x80\x93 972) oli lombardialainen historioitsija, diplomaatti sek\xc3\xa4 Cremonan piispa, jonka kirjat ovat hyvin t\xc3\xa4rkeit\xc3\xa4 l\xc3\xa4hteit\xc3\xa4 900-luvun Bysantin hovin politiikasta.\n_START_SECTION_\nVarhaisempi ura\n_START_PARAGRAPH_\nLiutprand synty Paviassa aatelisperheeseen noin vuonna 920. Vuonna 931 h\xc3\xa4n meni Italian kuninkaan Hugo Arlesin palvelukseen, joka piti hoviaan Paviassa. Hugo oli naimisissa merkitt\xc3\xa4v\xc3\xa4n ja voimakkaan roomalaisen Marozian kanssa. Liutprand sai oppinsa hovissa ja h\xc3\xa4nest\xc3\xa4 tuli Pavian katedraalin diakoni. Hugon kuoleman j\xc3\xa4lkeen vuonna 947 h\xc3\xa4nen pojastaan Lothairista tuli Italian kuningas. Liutprandista tuli Italian todellisen hallitsijan, Ivrean markiisi Berengar II, luottosihteeriksi eli kansleriksi.\n_START_SECTION_\nMatka Konstantinopoliin\n_START_PARAGRAPH_\nVuonna 949 Berengar II l\xc3\xa4hetti Liutprandin luottamusteht\xc3\xa4v\xc3\xa4ss\xc3\xa4 diplomaattina Konstantinopoliin  Konstantinos VII luo. Heist\xc3\xa4 tuli pian yst\xc3\xa4vyksi\xc3\xa4. Liutprand meni sinne my\xc3\xb6s oppiakseen kreikkaa . H\xc3\xa4n on voinut toimittaa my\xc3\xb6s materiaalia osaan 26 Konstantinos VII teokseen De Administrando Imperio. Aiemmin siell\xc3\xa4 oli ollut jo sek\xc3\xa4 Liutprandin is\xc3\xa4 ett\xc3\xa4 is\xc3\xa4puoli suurl\xc3\xa4hettil\xc3\xa4in\xc3\xa4 (927 ja 942). Liutprand kirjoitti teokseensa Antapodosis (950-luvulla) siit\xc3\xa4 vieraanvaraisuudesta, josta oli saanut nauttia Konstantinopolissa, kuten eunukkien kantaessa h\xc3\xa4nt\xc3\xa4 harteillaan vastaanottosaliin sek\xc3\xa4 saadessaan sielt\xc3\xa4 lahjaksi nelj\xc3\xa4 de luxe eunukkia.\n_START_SECTION_\nCremonan piispa\n_START_PARAGRAPH_\nPalattuaan takaisin Konstantinopolista h\xc3\xa4n ajautui erilleen Berengarista, josta Liutprand kertoi teoksessaan Antapodosis ("rangaistus"), jossa h\xc3\xa4n liittyi Berengarin kilpailijaan, keisari Otto I Suuri, josta tuli Italian kuningas Lothairin kuoltua vuonna 950. Otto I meni naimisiin kuningas Lothairin lesken, Adelheidin, kanssa vuonna 951. T\xc3\xa4m\xc3\xa4n vuoksi Otto I v\xc3\xa4itti olevansa oikeutettu Italian kuninkaan kruunuun. Otto I kanssa h\xc3\xa4n palasi takaisin Italiaan vuonna 961. Paluunsa j\xc3\xa4lkeen vuonna 962 Liutprand nimitettiin Cremonan piispaksi. Otto I hovissa h\xc3\xa4n tapasi suurl\xc3\xa4hettil\xc3\xa4s Recemundin, joka suostutteli Liutprandin kirjoittamaan kirjan kokemistaan tapahtumista (my\xc3\xb6hemmin nimell\xc3\xa4 Antapodosis, joka on omistettu Recemundille)._NEWLINE_Liutprand sai usein erilaisia t\xc3\xa4rkeit\xc3\xa4 diplomaattisia teht\xc3\xa4vi\xc3\xa4. Vuonna 963 h\xc3\xa4net l\xc3\xa4hetettiin Paavi Johannes XII luokse selvittelem\xc3\xa4\xc3\xa4n riitaa paavin ja keisarin v\xc3\xa4lill\xc3\xa4 sek\xc3\xa4 solmimaan sopimus paavin ja Ivrean Adelbertin v\xc3\xa4lille. Liutprand osallistui Rooman konklaaviin, jossa paavi Johannes XII syrj\xc3\xa4ytettiin 6.11.963. H\xc3\xa4n oli ainoa, jonka kertomukset liittyv\xc3\xa4t noihin tapahtumiin.\n_START_SECTION_\nToinen matka Konstantinopoliin\n_START_PARAGRAPH_\nLiutprand osallistui hyvin usein paavin matkoille. H\xc3\xa4net l\xc3\xa4hetettiin uudelleen Konstantinopoliin vuonna 968.  T\xc3\xa4ll\xc3\xa4 kerralla h\xc3\xa4n meni keisari Nikeforos II Fokasin hoviin pyyt\xc3\xa4m\xc3\xa4\xc3\xa4n edesmenneen keisarin Romanos II tyt\xc3\xa4rt\xc3\xa4 Anna Porfyrogenitaa vaimoksi nuoremmalle Otolle (my\xc3\xb6hemmin Otto II). T\xc3\xa4m\xc3\xa4 avioliitto oli osa laajempia neuvotteluita Otto I ja keisari Nikeforosin v\xc3\xa4lill\xc3\xa4. Nikeforos vaati itselleen Beneventoa ja Capuaa, jotka olivat jo Lombardian hallussa. He olivat jo ottaneet yhteen Barissa. Liutprandin vastaanotto Konstantinopolissa oli n\xc3\xb6yryytt\xc3\xa4v\xc3\xa4 ja lopulta hy\xc3\xb6dyt\xc3\xb6n my\xc3\xb6s, koska Otto I vaatimus keisarin tittelist\xc3\xa4 aiheutti kitkaa heid\xc3\xa4n v\xc3\xa4lill\xc3\xa4\xc3\xa4n. Syyn\xc3\xa4 siihen oli Paavi Johannes XIII kirje, jossa h\xc3\xa4n loukkaavasti nimitti Nikeforosta \xe2\x80\x9dkreikkalaisten keisariksi\xe2\x80\x9d. Liutprandin ansioksi t\xc3\xa4ll\xc3\xa4 l\xc3\xa4hetysmatkalla oli h\xc3\xa4nen teoksensa Relatio de Legatione Constantinopolitana, joka on kenties kaikkein parhaiten kuvitettu ja el\xc3\xa4v\xc3\xa4isin teos 900-luvulta. Teoksessa kuvaillaan hyvin yksityiskohtaisesti Konstantinopolia sek\xc3\xa4 Bysantin hovia, mik\xc3\xa4 lis\xc3\xa4\xc3\xa4 sen arvoa huomattavasti. Toisaalta sit\xc3\xa4 v\xc3\xa4ritt\xc3\xa4\xc3\xa4 my\xc3\xb6s vihamielinen suhtautuminen keisari Nikeforokseen._NEWLINE_Catholic Encyclopedia mainitsee Liutprandin teosten 900-luvulta olevan hyvin t\xc3\xa4rkeit\xc3\xa4 historiallisia l\xc3\xa4hteit\xc3\xa4 vaikka h\xc3\xa4n on varsin puolueellinen kirjoituksissaan ja usein my\xc3\xb6s ep\xc3\xa4reilu vastustajiaan kohtaan. Liutprandin kirjoitukset ovat varsin suorapuheisia eik\xc3\xa4 kovin diplomaattisia. Tutkija Constanze Schummer on kyseenalaistanut h\xc3\xa4nen diplomaattiset kykyns\xc3\xa4 Konstantinopolissa huolimatta h\xc3\xa4nen menestyksest\xc3\xa4\xc3\xa4n Italiassa.  H\xc3\xa4nen toisella l\xc3\xa4hetysmatkallaan h\xc3\xa4n oli esimerkiksi hankkinut samettia, jotka takavarikoitiin. H\xc3\xa4n kertoi keisarin vartijoille, ett\xc3\xa4 h\xc3\xa4nen kotonaan huorat ja silm\xc3\xa4nk\xc3\xa4\xc3\xa4nt\xc3\xa4j\xc3\xa4t halusivat pukeutua samettisiin pukuihin.  Schummer ja muut tutkijat ovat arvelleet, ett\xc3\xa4 Otto I ei edes n\xc3\xa4hnyt \xe2\x80\x9dRelatio\xe2\x80\x9d teosta eik\xc3\xa4 saanut my\xc3\xb6sk\xc3\xa4\xc3\xa4n kunnollisia raportteja Liutprandin tekemisist\xc3\xa4 Konstantinopolissa._NEWLINE_Liutprand palasi takaisin Italiaan vuonna 971 l\xc3\xa4hetyst\xc3\xb6n mukana hakemaan prinsessa Theofanoa morsiameksi Otto Toiselle. T\xc3\xa4m\xc3\xa4 on historiankirjoituksessa hiukan ep\xc3\xa4selv\xc3\xa4 asia. Liutprand kuoli ilmeisesti 20.7.972, mutta kuitenkin viimeist\xc3\xa4\xc3\xa4n 5.3.973.  Liutprandin seuraaja Cremonan piispana aloitti virkansa vuonna 973.'